Eino Vikström

Eino Kristoffer Vikström (7. joulukuuta 1901 Pukkila – 3. syyskuuta 1966 Lahti) oli suomalainen puuseppä, yrittäjä, yritysjohtaja ja vuorineuvos.

Vikströmin vanhemmat olivat poliisi, postinhoitaja Karl Gustaf Vikström ja Mathilda Karlsson ja puoliso vuodesta 1926 Aino Impi Nikkilä. Vikström kävi kansakoulun ja tuli 1918 puusepän oppipojaksi Lahden Puuseppätehdas -yhtiöön. Varusmiespalveluksensa jälkeen 1921–1923 hän toimi kuitenkin poliisina Helsingin poliisilaitoksella. Puusepäksi hän palasi Matti Metson puusepänliikkeen toisena omistajana Lahdessa ja lunasti yhtiön itselleen 1927. Seuraavana vuonna siitä tuli Lahden Puukalusto -osakeyhtiö.  Eino Viktrömin pojan Timo Vikströmin johtamana perustettu Iskukaluste-yhtiö laajensi yrityksen toimintaa, mutta perheyhtiön ydinyritystä isä johti kuolemaansa asti. Vikström sai teollisuusneuvoksen arvon 1957 ja vuorineuvoksen arvon 1966.

Lähteet

Suomalaiset yrittäjät
Suomalaiset poliisit
Suomalaiset puusepät
Suomalaiset yritysjohtajat
Vuorineuvokset
Vuonna 1901 syntyneet
Vuonna 1966 kuolleet